Hrvatski film - pregled

(sažetak prema navedenoj literaturi)

Literatura: *Filmska enciklopedija I. i II*., Ante Peterlić (ur.), Zagreb, 1986.

*Filmski leksikon*, ur. B. Kragić i N. Gilić, Zagreb, 2003.

Krešimir Mikić, *Film u nastavi medijske kulture*, Zagre, 2001.

David Parkinson, *Film*, Oxford

 Ante Peterlić, *Ogledi o 9 autora*, Zagreb, 1985.

Ante Peterlić, *Osnove teorije filma*, Zagreb, 2001.

 Ivo Škrabalo, *101 godina filma u Hrvatskoj: 1886. – 1997.*, Zagreb, 1998.

 Stjepko Težak, *Metodika nastave filma*, Zagreb, 2002.

 www.filmovi.hr

**Početci**

„Prve živuće fotografije“ u Hrvatskoj prikazane su 8. listopada 1896. (svega desetak mjeseci nakon prve javne projekcije braće Lumière u Parizu) u dvorani Kola, upravo u zgradi današnje Akademije dramskih umjetnosti.

Reakcija javnosti bila je slična onoj publike u Parizu:

*U dvorani Kola izložen je od jučer aparat, prozvan „Kinematograf“, koji na sučelice namještenu ploču baca razne fotografske slike, na kojima se sve giblje: ljudi, životinje, kola, biciklistiitd., pa je sve to tako savršeno , da misliš da gledaš pravi život na ulicama i željeznicama...*

(*Obzor*, 9. 10. 1886.)

**Najstariji dokumentarni filmski** zapis potječe iz 1904. Riječ je o snimku šibenske luke, koju kamera detaljno prikazuje u svim njezinim pojedinostima.

**Prvi stalni kinematograf** otvoren je 1906. u Zagrebu. Iste godine i Pula dobiva prvi stalni kinematograf, a potom slijede Split, Zadar, Sušak i Rijeka. Dubrovnik svoj prvi stalni kinematograf otvara 1908. (u Ulici između polača).

Početak novog stoljeća bio je poznat i pod nazivom „zlatno doba putujućih kinematografa“. U početku su se tako u Hrvatskoj prikazivali inozemni naslovi koji su otkupljivani od distributerskih tvrtki u Beču i Trstu.

Splitski poduzetnik **Josip Karaman**, vlasnik prvog stalnog kinematografa u Splitu (zvučnog imena Grand Elektro Bioskop), program je nastojao obogatiti i lokalnim aktualnostima zanimljivima publici pa je počeo snimati dokumentarne filmove. Svi su sačuvani zapisi tematski vezani za važne lokalne događaje (npr. obilježavanja Blagdana svetog Duje).

**Od 1920-ih do 1940-ih**

Organizirana prozvodnja filmova odnosila se na naslove namijenjene zdravstvenom prosvjećivanju sela. Tako je 1927. Stjepan Radić otvorio zgradu **Škole narodnog zdravlja**, središnje ustanove za promicanje zdravlja. Pod vodstvom **Andrije Štampara** ta je ustanova organizirala snimanje filmova kojima se trebalo uvjerljivo prenijeti edukativne poruke. Teme su raznolike: o malariji, sušici, pružanju prve pomoći, o domaćinskim tečajevima, seoskom praznovjerju...

Prednost, naravno, imaju dokumentarni filmovi. Značajno je i da je u nekima od njih primijenjena tehnika sjenki kao preteča animacije (npr. *Campek nevaljanac* iz 1929.), a više su puta ubačene i animirane sekvence (v. Zagrebačka škola crtanog filma).

U produkciji Škole narodnog zdravlja osobito se ističe rad njezinog stalnog snimatelja **Aleksandra Gerasimova.**

Hrvatska kinoteka trajno je zaštitila vrijednu zbirku sačuvanih filmova Škole presnimavanjem sa zapaljive podloge na nezapaljivu filmsku vrpcu. Tako je sačuvan i film o Dubrovniku (1939.) i Konavlima (u fragmentima, 1940.) te niz drugih.

Najkreativniji autor u razdoblju između dva rata je **Oktavijan Miletić** (današnja nagrada Hrvatskog udruženja hrvatskih filmskih kritičara po njemu nosi naziv Oktavijan). On pod etiketom Oktavijan-film snima amaterske filmove u kojima pokazuje osjećaj za filmsku fotografiju te sklonost eksperimentiranju i parodiranju određenih filmskih ugođaja, žanrova, stilističkih postupak: npr. u filmu *Poslovi konzula Dorgena* parodirajući kriminalistički žanr koristi se filmskim trikom (druga nagrada na međunarodnom filmskom natječaju u Parizu); u filmu *Nocturno* iz 1935. parodira dramaturgiju filma strave (prva nagrada na festivalu u Veneciji 1936.).

U kratkom filmu ***Zagreb u svjetlu velegrada*** iz 1934. ubrzanim snimanjem i snimanjem unatrag postiže komičan učinak u prikazivanju užurbane zagrebačke svakodnevice, a kritizira i zagađenje zraka i slične „velegradske“ probleme.

* **Komentirajte tvrdnju o filmu *Zagreb u svjetlu velegrada* na temelju primjera iz filma.**

|  |
| --- |
| Predsjednik ocjenjivačkog povjerenstva koje je Miletiću za film *Poslovi konzula Dorgena* dodijelilo drugu nagradu u Parizu bio je Louis Lumière.  |

 

Iz filma *Zagreb u svjetlu velegrada* (1934.)

Miletić je i autor prvog hrvatskog zvučnog dugometražnog filma **Lisinski** (1944.), u čijoj realizaciji sudjeluju poznata imena hrvatskog glumišta i opere, a glazbu je napisao Boris Papandopulo.

Cijela produkcija dugometražnih filmova iz prethodnog razdoblja (oko 1920.) nestala je, a poznat je podatak da je 90% filmova iz nijemog razdoblja u Francuskoj i Njemačkoj također izgubljeno. Jedan od hrvatskih filmova, ***Matija Gubec***(1917.), bio je snimljen prema scenariju Marije Jurić Zagorke (adaptacija književnih djela stalna je orijentacija hrvatske kinematografije od 1950-ih, v. *Breza*).

**Zagrebačka škola crtanog filma**

Naziv uvode francuski teoretičar filma na festivalu u Cannesu 1958., kada je program od sedam filmova Zagreb filma (njegova Studija za crtani film) postigao velik uspjeh.

Tradicija likovne kulture u Zagrebu, a posebno umjetničke discipline srodne animaciji, poput ilustratorstva, karikature i stripa, odredile su smjer te škole.

Prethodno se u Hrvatskoj animacija povremeno pojavljivala kao sastavni dio dokumentarnih filmova Škole narodnog zdravlja, 1930-ih snimale su se animirane reklame, a 1951. nastao je film *Veliki miting* (autori braća **Neugebauer**), rađen u stilu disneyevske animacije.

Prvi film Studija bio je *Nestašni robot* (1956.) **Dušana Vukotića**, autora koji je 1962. nagrađen Oscarom za film ***Surogat****.*

Već prvi radovi animatora imaju obilježja moderne animacije, kao što su redukcija pokreta i naglašena likovnost.

Kako je crtani film stiliziraniji od igranog i dokumentarnog te donekle na marginama dominantne kinematografije, u tadašnjim političkim okolnostima autori su u tom filmskom rodu imali priliku slobodnije izraziti subjektivitet i istraživati forme te se baviti „nepopularnim“ temama poput otuđenosti i dehumanizacije.

***Surogat*** (1961.), redatelj: Dušan Vukotić, scenarist: Rudolf Sremec

Koliko je tema *Surogata* aktualna danas?

* **Komentirajte tvrdnje na temelju primjera iz filma:**

1. *Čovječuljak u filmu stvari koje definiraju njegov materijalni komfor jednostavno napuhava, stvarajući virtualni i lažni svijet u skladu s površnim ukusima.* (J. Marušić u *Filmskom leksikonu*)

2. *Vukotićevi gegovi ne služe samo uveseljavanju publike. Ponajprije naglašavaju ismijavački, ironični odnos autora prema svijetu surogata, a zatim i posebno ističu neke nedostatke tog svijeta.* (S. Težak)

3. *Surogat* je duhovito izvedena globalna metafora o ispraznim užitcima otuđenog suvremenika koji barata surogatima (nadomjestcima) ne samo u materijalnoj nego i u emocionalnoj sferi.

4. *U svijetu surogata zadržale su se neke stare forme, koje bez lišene sadržaja i razloga postojanja, ostaju samo prazan dekor, nefunkcionalan ukras, besmislen obred.* (S. Težak) Npr. turist stavlja ribu iz konzerve na udicu i pretvara se da ju je ulovio.

Autor se služi likovno-filmskim poredbama: na mišićima ljepotana-skijaša pojavljuju se planine („snažan kao planina“), oko glave okvir za sliku („lijepa kao slika“).

|  |
| --- |
| Iz scenarija *Surogata* (scenarist Rudolf Sremec): *Na osunčanoj morskoj plaži. Kraj plaže borova šuma. Turist, proćelav debeljko, zadovoljnog osmijeha na usnama, samouvjereno doskakuće do vode...*  |

|  |
| --- |
| Vukotić: „Scenarij za crtani film je dobar ukoliko ga ne možemo snimiti sa živim glumcima.“ |

*****Surogat*

***Samac*** (Vatroslav Mimica, 1958.)

* Na koji se način gradi tema otuđenosti, usamljenosti?
* Uočite: niz paralelnih planova u boji kojima se kreću plošni, geometrizirani likovi, tj. pokretne

plohe, figure oblikovane crtežom i kolažom, intenzivna zvučna i glazbena podloga koje izazivaju nelagodu (u skladu s temom), poniranje u podvijest lika (prikaz sna)

*Samac*

Usporedba s kretanjima u likovnoj umjetnosti: P. Picasso, *Portret Dore Maar*, 1937.

***Samac*** (Vatroslav Mimica, 1958.) – animirani film

|  |  |
| --- | --- |
| tema anim. filma |  |
| animacija |  |
| prikaz podsvijesti lika |  |
| uloga glazbe |  |
| simbolika cvijeta |  |
| aktualnost teme anim. filma nakon 60 g. |  |

**→ Protumačite obilježja radova Zagrebačke škole crtanog filma na primjerima filmova koje ste gledali.**

* **redukcija pokreta**
* **naglašena likovnost**
* **eksperimentalizam**
* **teme poput otuđenja i dehumanizacije**
* **ironija i pacifizam**

Ostala djela autora Zagrebačke škole crtanog filma

Autor **Zlatko Bourek** predstavnik je slikarske struje Zagrebačke škole crtanog filma. U početku sudjeluje u filmovima kao scenograf (npr. *Nestašni robot, Samac*), a kasnije djeluje kao kompletan autor filmova: ***I videl sem daljine meglene in kalne*** (1964) inspiriran je Krležinim *Baladama Petrice Kerempuha,* a njegov ***Bećarac*** (1966.) temelji se na slavonskim pučkim napjevima i realiziran je u tehnici kolaža. Scenograf, kostimograf i akademski slikar, Bourek je originalnim dizajnom pozadina dao ključan doprinos seriji o ***Profesoru Baltazaru***(prvi film 1967.), jedinom tržišnom uspjehu Zagreb filma temeljenom na poetici Zagrebačke škole.

*Profesor Baltazar*

*Baltazarova rješenja, iako proizlaze iz čarobnog stroja, nisu posljedica čarolija, nego djelo mudrog i humanog čovjeka koji samozatajno skrbi o dobru Baltazargrada.* (*Filmski leksikon*)

Uz slavnu seriju o *Profesoru Baltazaru* Zagreb film realizirao je i crtanofilmske serije Inspektor Maska, Leteći medvjedići i dr.

**O Kaktus caru i Hlapiću i Giti**

**Milan Blažeković**, autor iz Zagrebačke škole, redatelj je poznatih dugometražnih animiranih filmova

*Čudesna šuma* (1986.) i *Čudnovate zgode šegrta Hlapića* (1997.).

|  |
| --- |
| Talijanski kritičar za animirani film Giannalberto Bendazzi 2000. je sastavio listu od 88 najvećih animiranih filmova u povijesti animacije i među njih uvrstio čak osam filmova Zagreb filma. |

 **** Marka iz 1997.

**Dokumentarni film**

Početak svake kinematografije označili su kratki dokumentarni filmski zapisi (v. *Početci*). Za dokumentarni film u ranijem razdoblju najznačajnije je djelovanje Škole narodnog zdravlja (1927. – 1960.).

Nakon Drugog svjetskog rata snimali su se filmovi koji su slavili kolektivizam, nešto kasnije zapaža se i poetski pristup stvarnosti te usmjeravanje prema sudbini pojedinaca.

Šezdesetih godina autori preuzimaju suvremene dokumentarističke metode, metode tzv. filma istine i izravnoga filma. Tada nastaje niz vrijednih ostvarenja kojima je u središtu pojedinac koji svjedoči o sebi: ***Od 3 do 22*** (1966.) Kreše Golika, niz filmova **Rudolfa Sremca** (***Ljudi na točkovima***, 1963.) i **Krste Papića** (***Mala seoska priredba***, 1972.) i dr. U njima prevladavaju kritički predstavljeni aktualni društveni problemi.

**Ante Babaja** svojim radovima predstavlja drugu, eksperimentalnu struju u hrvatskom dokumentarnom filmu (*Tijelo,* 1965.; *Kabina,* 1966.; i *Plaža,* 1966.).

Poznati dokumentarci: ***Ljudi s Neretve*** (1966.) Obrada Gluščevića, ***Druge*** (1972.) Zorana Tadića, ***Coprnice*** (1971.) Petra Krelje.

***Od 3 do 22*** (r: Krešo Golik, 1966., 14 minuta)

* 1. Film se odlikuje precizno snimljenim i montiranim šumovima. Koja je funkcija izostanka dijaloga i glazbe u filmu?

2. Koja je funkcija ponavljanja početnog i završnog stvaralačkog postupka (zvonjava budilice)?

3. Može li se film shvatiti kao kritika tadašnjeg ideološkog i gospodarskog sustava?

4. Uočite: *Krajnja temporalna i ritmička preciznost očituje se u prikazu detalja sata koji prikazuje 14.45, što označava točno polovicu projekcijskog vremena, ali i filmskog, odnosno polovicu radnog dana Smilje Glavaš.* (D. Marković u *Filmskom leksikonu*)

Taj prikaz sata je u 7. minuti filma, čije je trajanje 14 minuta.

 *Od 3 do 22*

**Igrani film - 1950-e i 1960-e**

U filmovima na temu Drugog svjetskog rata u početku je naglašena akcija, a kasnije se više pozornosti posvećuje psihološkoj analizi (npr. film ***Ne okreći se sine*** Branka Bauera iz 1956.)

Film ***Plavi 9*** (1950.) **Kreše Golika** prva je hrvatska cjelovečernja komedija, ujedno i prva iz sportskog života.

Najznačajniji film toga razdoblja je ***Koncert*** (1954.) redatelja **Branka Belana**, djelo koje započinje niz vrijednih ostvarenja. Belan u njemu izbjegava klasični fabularni stil te priču o sudbini jednog klavira i životu pijanistice Eme tek nakon dvadesetak godina razvija epizodično.

Jedan od najcjenjenijih hrvatskih filmova, ***H-8...*** (1958.) **Nikole Tanhofera**, odlikuje se i glumačkom postavom, režijom i montažom. U priči o putnicima autobusa koji će doživjeti sudar (najavljen u početku filmskog izlaganja) likovi su slojevto oblikovani i čine panoramu tadašnjega društva.

 Šezdesete godine su u znaku društvene kritike (npr. ***Lisice*** **Krste Papića** iz 1969., o obračunu sa staljinistima) i psiholoških studija iz gradskog života sa središnjim motivom otuđenosti (struktura filma ***Rondo*** **Zvonimira Berkovića** iz 1966. temelji se na principima glazbenog oblika ronda, tj. radnja se vraća na početak).

Protutežu tim filmovima čine dvije poznate i rado gledane komedije iz gradskoga života redatelja **Kreše Golika**: ***Imam 2 mame i 2 tate*** (1968.) i ***Tko pjeva zlo ne misli*** (1970.)

* **Igrani film Kreše Golika *Tko pjeva zlo ne misli* (1970.)**

**(prema prezentaciji)**

Protumačite na dvama primjerima svako navedeno obilježje filma koje se navodi kao mogući uzrok njegove popularnosti tijekom više od pet desetljeća.

|  |  |  |
| --- | --- | --- |
| uloga glazbe | nostalgija | glumačke izvedbe |
| poznate replike | Dobrohotnost u pristupu ljudskim slabostima, vedrina | romantičarski oblikovani likovi |

**1980-e**

Redatelj **Zoran Tadić**, inače vrsni dokumentarist, posvećuje se žanrovskom filmu. Značajan je njegov igrani prvijenac, fantastični triler ***Ritam zločina*** iz1981., za koji je scenarij napisao stalni Tadićev suradnik, književnik Pavao Pavličić.

**Antun Vrdoljak**, i ranije okrenut adaptaciji književnih djela, snima ***Kiklopa*** (1982.) i ***Gospodu*** ***Glembajeve*** (1988.).

**Rajko Grlić** (noviji filmovi *Karaula* iz 2006. i *Neka ostane među nama* iz 2010.), tzv. praški đak (režiju diplomirao na poznatoj FAMU u Pragu), snima melodramu ***Samo jednom se ljubi*** (1981.) i komediju ***U raljama života*** (1984.), prema romanu Dubravke Ugrešić.

**2. Povežite redatelja s odrednicom koja se na njega odnosi**, npr. 6. M. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **1. Krešo Golik**  |
| **2. Ante Babaja** |
| **3. Branko Belan** |
| **4. Nikola Tanhofer**  |
| **5. Antun Vrdoljak** |

|  |
| --- |
| **A) redatelj filmova *Kiklop* i *Gospoda Glembajevi*, nastalih prema književnim predlošcima** |
| **B) redatelj dokumentarnog filma *Od 3 do 22***  |
| **C) redatelj igranog filma *Breza*** |
| **D) redatelj komedija *Plavi 9, Imam 2 mame i 2 tate*** i ***Tko pjeva zlo ne misli*** |
| **E) predstavnik eksperimentalne struje u hrvatskom dokumentarnom filmu** |
| **F) redatelj igranog filma *Koncert*** |
| **G) redatelj igranog filma *H-8...*** |

**Značajni autori od 1990-ih dalje**

**Vinko Brešan** (*Kako je počeo rat na mom otoku, Maršal, Nije kraj, Svećenikova djeca* ) ističe se kao predstavnik suvremene komedije mediteranskog tipa.

**Dalibor Matanić** javio se kao 27-ogodišnjak zapaženim filmom *Blagajnica hoće ići na more* (2001.) i ističe se kao odvažan i izrazito produktivan redatelj koji se okušao u dokumentarnim filmovima, brojnim reklamama, spotovima i igranim filmovima (*Fine mrtve djevojke, STO MINUTA SLAVE, Kino Lika, Majka asfalta, Majstori*) uvijek uspijevajući zadržati visoku kvalitetu. Više na [www.dalibormatanic.com](http://www.dalibormatanic.com)

**Lukas Nola** (*Svaki put kad se rastajemo, Rusko meso, Nebo, sateliti, Sami*) ističe se kao vrstan vizualni stilist sklon provokativnim temama.

**Zrinko Ogresta** (*Krhotine, Isprani, Crvena prašina, Tu)* poznat je po dramama sa socijalnim i političkim obilježjima, u kojima tematizira siromaštvo i ostale društvene pojave uzrokovane ratom*.*

**Ognjen Sviličić** autor je jednog od najzapaženijih naslova iz 1990-ih, filma nostalgičnog ugođaja *Da mi je biti morski pas* (1999.), u sljedećim filmovima (*Oprosti za kung fu, Armin*) izvrsno prikazuje obiteljske odnose i introvertirane likove.

**Branko Schmidt, Hrvoje Hribar...**

* **Samostalni rad o suvremenom hrvatskom filmu**

Ukratko predstavite: a) jednog hrvatskog suvremenog redatelja/redateljicu (glavna obilježja, naslovi)

 b) jedan hrvatski film od 1990-ih dosad (i redatelj i film po vašem izboru)

Hrvatski film – ponavljanje

**1. Nadopunite.**

**a)** Prva filmska projekcija u Hrvatskoj održana nepunu godinu nakon one svjetske u Parizu. Riječ je o \_\_\_\_\_\_\_\_\_\_\_\_\_ godini.

**b)** Najkreativniji hrvatski filmski autor između dva svjetska rata jest \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**c)** U kratkom filmu *Zagreb u svjetlu velegrada* (1934.) tematizira se\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**d)** Filmovi Škole narodnog zdravlja Andrija Štampar prenosili su \_\_\_\_\_\_\_\_\_\_\_\_\_\_\_\_\_\_\_\_ poruke. Neke od tema tih filmova jesu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Izdvojite četiri ključna obilježja uradaka Zagrebačke škole crtanog filma.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** **Dokažite tvrdnje o animiranom filmu *Samac* Vatroslava Mimice na temelju primjera.**

a) Autor u filmu tematizira čovjekovu izgubljenost i usamljenost u tehnologiziranim, dehumaniziranim ambijentima suvr. civilizacije. (B. Kragić) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Stil je zasnovan na reduciranoj animaciji, dokidanju perspektive, plošnim, geometriziranim likovima i složenu međuodnosu ravnih ploha ambijenata. (B.Kragić) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Dokažite tvrdnju o filmu *Surogat* koristeći se primjerima.** Vukotićevi gegovi ne služe samo uveseljavanju publike. Ponajprije naglašavaju ismijavački, ironični odnos autora prema svijetu surogata, a zatim i posebno ističu neke nedostatke tog svijeta. (S. Težak)

**5. Dokažite tvrdnju iz *Filmskog leksikona* navodići primjer za svaki od četiri glavna lika iz filma Tko pjeva, zlo ne misli:** Film ima izrazito bogato razrađene likove, od kojih svaki nosi romantičarski element.